**Cursurile anului şcolar 2021 - 2022 încep luni, 13 septembrie 2021.**

Anul școlar 2021 - 2022 începe la data de 1 septembrie 2021 și se structurează pe două semestre (34 de săptămâni).

**I. Semestrul I**(13 septembrie 2021 - 14 ianuarie 2022), structurat astfel:

* ***[Cursuri]*13 septembrie 2021 - 22 octombrie 2021.**
* ***[Vacanță]*23 octombrie - 7 noiembrie 2021:** elevii din învățământul preșcolar, primar, gimnazial, liceal, profesional și postliceal.
* ***[Cursuri]*8 noiembrie 2021 - 23 decembrie 2021**: cursurile se reiau și se desfășoară potrivit măsurilor de ordin sanitar prevăzute [**aici**](https://www.edu.ro/ordin_comun_ME_MS_an_scolar_2021_2022_siguranta_epidemiologica_scoli)**.**
* ***[Vacanță]* 24 decembrie 2021 - 2 ianuarie 2022:**vacanța de iarnă pentru clasele din învățământul gimnazial, liceal, profesional și postliceal.
* ***[Vacanță]*24 decembrie 2021 - 6 ianuarie 2022:**vacanța de iarnă pentru clasele din învățământul preșcolar și primar.
* ***[Cursuri]* 3 - 14 ianuarie 2022** (clasele din învățământul gimnazial, liceal, profesional și postliceal)
* ***[Cursuri]*10 - 14 ianuarie 2022**(clasele din învățământul preșcolar și primar).

**II. Semestrul al II-lea (17 ianuarie 2022 - 10 iunie 2022)**

* ***[Cursuri]*17 ianuarie 2022 - 14 aprilie 2022.**
* ***[Vacanța de primăvară]* 15 aprilie 2022 - 1 mai 2022.**
* ***[Cursuri]*2 mai 2022 - 10 iunie 2022.**
* ***[Vacanța de vară]*11 iunie 2022 - până la data din septembrie 2022** la care vor începe cursurile anului școlar 2022 - 2023.

Prin excepție de la prevederile anterior menționate, **pentru clasele terminale din învățământul liceal** (clasa a XII-a zi, clasa a XIII-a seral și frecvență redusă), anul școlar are 32 de săptămâni de cursuri și se încheie la data de **27 mai 2022**.

Pentru **clasele a VIII-a**, anul școlar are 33 de săptămâni de cursuri și se încheie la data de **3 iunie 2022**, în timp ce pentru clasele din învățământul liceal - filiera tehnologică (exceptând clasele terminale anterior menționate), respectiv pentru clasele din învățământul profesional, anul școlar are 37 de săptămâni de cursuri.

În situația suspendării cursurilor conform Regulamentului-cadru de organizare și funcționare a unităților de învățământ preuniversitar (ROFUIP), măsurile privind parcurgerea integrală a programei școlare prin modalități alternative stabilite de consiliul de administrație al școlii nu se dispun pe durata vacanțelor școlare.

Calendarele examenelor naționale, inclusiv calendarul admiterii în învățământul liceal (clasa a IX-a), se aprobă prin ordine de ministru distincte.

În stabilirea structurii anului școlar s-a ținut cont de propunerile Consiliului Național al Elevilor.